કોઈ ટુરિસ્ટ પ્લેસ પર કોઈ વ્યક્તિ આંખોમાં ‘પોતાની હોટેલ’નું સપનું આંજીને સાવ નાને પાયે શરૂઆત કરે, પછી તેની આંખ ઠરે એવી મોટી હોટેલ તૈયાર થતાં તો એ વ્યક્તિએ નિવૃત્ત થવાનો સમય આવી ગયો હોય. તેની સામે, રીતેશ અગરવાલ નામના એક યુવાને ૧૭ વર્ષની ઉંમરે ઇન્ટરનેટ પર પોતાની હોટેલ બુકિંગ ખોલી અને અત્યારે, ૨૩ વર્ષી ઉંમરે તેની કંપની ‘ઓયો રૂમ્સ’ ૧૭૭ શહેરોમાં, ૬૫૦૦થી વધુ હોટેલ્સની એક પ્રકારે માલિક બની ગઈ છે કારણ કે રોજેરોજ અનેક લોકો આ હોટેલ્સમાં ઓયો રૂમ્સ દ્વારા બુકિંગ કરાવીને તેને કમાણી કરાવે છે.